# Α.Σ. Άρης

### Από τη Βικιπαίδεια, την ελεύθερη εγκυκλοπαίδεια

Αυτό το άρθρο χρειάζεται επιμέλεια ώστε να ανταποκρίνεται σε υψηλότερες προδιαγραφές συντακτικής ποιότητας ή μορφοποίησης.
Σημείωση: Πολλές φορές τα κείμενα στα οποία βρίσκεται αυτό το πρότυπο, παραβιάζουν πνευματικά δικαιώματα.
Κάντε ένα σχετικό έλεγχο πριν ξεκινήσετε την επιμέλεια, αφού είναι πιθανό να διαγραφεί.
Μετά την επιμέλεια του άρθρου, είστε ελεύθεροι να διαγράψετε αυτή την επισήμανση. Για περαιτέρω βοήθεια, δείτε τα άρθρα Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.

Ο Άρης ΑΣ είναι ένας ιστορικός αθλητικός σύλλογος της Θεσσαλονίκης.

Άρης Αθλητικός Σύλλογος

## [Επεξεργασία] Ιστορία

Αθλητικός σύλλογος της Θεσσαλονίκης που ιδρύθηκε το 1914.

ΟΙ ΙΔΡΥΤΕΣ ΤΟΥ ΑΡΗ

1. Αγγέλου Γιάννης 2. Αγοραστός Λάζαρος 3. Βλαχόπουλος Γρηγόρης 4. Βλαχόπουλος Λάζαρος 5. Γκοτζαμάνης Πέτρος 6. Δήμου 7. Ζέγας Άγγελος 8. Θεοδωρίδης Θόδωρος 9. Ιωαννίδης Δημήτρης 10. Καραγιαννίδης Τηλέμαχος 11. Κοτρότσης Δημήτρης 12. Κρέης Πέτρος 13. Κυδωνάκης Μήνως 14. Κωστίδης Λάζαρος 15. Λάμπρου Γιώργος 16. Νακόπουλος Γιάννης 17. Παπαγεωργίου Θανάσης 18. Πλιάτσικας Γιάννης 19. Ρωσσιάδης Ρούσσος 20. Σαλούστο Κάρολος 21. Τσιατσιαπάς Τάσος 22. Κότσανος Πρόδρομος

Ο ΑΡΗΣ ιδρύθηκε στις 25 Μαρτίου 1914. Σύμφωνα με τις διαδικασίες που ακολουθήθηκαν, στη γενική συνέλευση της 10ης Μαΐου 1915 ψηφίστηκε το συγκεκριμένο καταστατικό, που αφορούσε την ίδρυση του ΑΡΗ. Τα 43 άρθρα καταγράφονται αυτούσια και στην καθαρεύουσα.

1ον Ιδρύεται εν Θεσ/νίκη ο Ποδοσφαιρικός σύλλογος υπό την επωνυμίαν "ΑΡΗΣ".

2ον Σκοπός του Συλλόγου είναι η εκγύμνασις ισχυράς ομάδoς αποτελουμένης εκ πασών των κοινωνικών τάξεων.

3ον Ο σκοπός ούτως επιδιώκεται δια της τακτικής εκγυμνάσεως εις την ποδόσφαιραν των παικτών, δι' εκδρομών και δια συμμετοχής εις διαφόρους αγώνας.

4ον Τα μέλη του Συλλόγου είναι Α) επίτιμα Β) τακτικά και Γ) ευεργετικά.

5ον Επίτιμα μέλη είναι οι δια των γνώσεων ή της κοινωνικής αυτών θέσεων συντελούντες εις την προαγωγήν του Συλλόγου και την επίδοσιν του σκοπού αυτού. Εκλέγονται δι' υπό του Διοικητικού Συμβουλίου, παρόντων κατά την συνεδρίασιν των ? των μελών αυτού.

6ον Τα τακτικά μέλη εκλέγονται τη προτάσει δύο τουλάχιστον μελών του Συλλόγου, τη αιτήσει αυτού υπό του Διοικητικού Συμβουλίου.

7ον Τα τακτικά μέλη καταβάλουσι μηνιαίως Δρχ. 2 τα δε ευεργετικά Δρχ. 5.

8ον Τα τακτικά μέλη δικαιούνται να μετέχωσι των γενικών συνελεύσεων, μετά του δικαιώματος ψήφου των εν τη ποδοσφαιρίσει ασκήσεων και εκδρομών.

9ον Παν μέλος καθυστερούν την συνδρομήν αυτού επί διαρκεία διμηνίας αδικαιολογήτως, ειδοποιείται εγγράφως παρά το Ταμίου, εάν δε μετά πάροδον μηνός από της εγγράφου ειδοποιήσεως παρατείνη την καθυστέρηνσιν ειδοποιείται εγγράφως υπό του Διοικητικού Συμβουλίου, εάν δε η καθυστέρησις εξακολουθεί μετά 1 μήνα διαγράφεται του Μητρώου των μελών, δι' αποφάσεως του Διοικητικού Συμβουλίου.

10ον Εις πάντα τα μέλη αποστέλλεται δίπλωμα υπογεγραμμένον υπό του Προέδρου, του Γενικού Γραμματέως και εσφραγισμένον δια της σφραγίδος του Συλλόγου.

11ον Παν μέλος ούτινος η διαγωγή ήθελε κριθή ασυμβίβαστη τας αρχάς του Συλλόγου, διαγράφεται αποφάσει του Διοικητικού Συμβουλίου.

12ον Εις παν μέλος επιτρέπεται να ασκήται εις την ποδοσφαίρησιν, υπό τον όρον υποταγής εις τον αρχηγόν της ομάδας.

13ον Διοικητικόν Συμβούλιον. Τα του Συλλόγου διευθύνει και διοικεί Συμβούλιον εκ μελών οκτώ συνιστάμενον εκ Προέδρου, Αντιπροέδρου, Γενικού Γραμματέως και Ειδικού Ταμίου και Τεσσάρων Συμβούλων.

14ον Η διάρκεια του Συμβουλίου ορίζεται ενιαυσία αρχομένη από της 1ης Ιανουαρίου και λήγουσα τη 31η Δεκεμβρίου έκαστου έτους.

15ον Το Διοικητικόν Συμβούλιον ευρίσκεται εν απαρτία παρόντων τουλάχιστον 4 μελών αυτού, αι δε αποφάσεις αυτού λαμβάνονται κατά πλειοψηφίαν, εν ισοψηφία νικώσης της ψήφου του Προέδρου.

16ον Το Διοικητικόν Συμβούλιον συνέρχεται τακτικώς μεν άπαξ της εβδομάδος εκτάκτως δε όταν ο Πρόεδρος εγκρίνει τούτο αναγκαίον ή δύο εκ των μελών του Συμβουλίου ζητήσωσι τούτο παρά του Προέδρου.

17ον Παραιτουμένου οιουδήποτε μέλους του Διοικητικού συμβουλίου συγκαλείτο συνέλευσις προς αντικατάστασιν αυτού.

18ον ΠΡΟΕΔΡΟΣ Α. Ο Πρόεδρος εκπροσωπεί τον Σύλλογο καθ' όλας αυτού τας σχέσεις προεδρεύει του Διοικητικού Συμβουλίου και εκτελεί τας αποφάσεις αυτού. Β΄. Συγκαλεί τα μέλη του Συλλόγου εις γεν. Συνέλευσιν. (κατά το άρθρο 31ον). Γ. Υπογράφει τα πρακτικά των Συνεδριών, τα διπλώματα των μελών και πάντα τα έγγραφα, εκπροσωπεί τον Σύλλογον ενώπιον του Δικαστηρίου, και πάσης άλλης αρχής του Κράτους. Δ΄. Εντέλλεται την πληρωμήν των εν τω ενιαυσίω προϋπολογισμώ ωρισμένων εξόδων και πάσης εκτάκτου δαπάνης υπό του Διοικ. Συμβουλίου και υπογράφει τα σχετικά εντάλματα. Ε΄. Ζητεί λογοδοσίαν παρά του Ταμίου, οσάκις νομίζει τούτο αναγκαίον ή οσάκις ζητήσωσι τούτο εγγράφως τρία τουλάχιστον των μελών του Διοικ. Συμβουλίου. ΣΤ΄. Δίδει τον... εν ταις Συνεδριάσεως... Γεν. Συνελεύσεως και του Διοικ. Συμβουλίου εις του... αιτούντας και αφαιρεί από τους εκφεύγοντας του θέματος (απαγορεύων, την εκ τρίτου αγόρευσιν μέλους τινός επί του αυτού θέματος). Ζ΄. Διακόπτει ή λύει την Συνεδριάσιν, όταν νομίζει τούτο αναγκαίον. Μ΄. Φροντίζει περί της ακριβούς τηρήσεως των διατάξεων του παρόντος κανονισμού.

19ον ΑΝΤΙΠΡΟΕΔΡΟΣ. Ο Αντιπρόεδρος αναπληροί τον Πρόεδρον απουσιάζοντα ή κωλυόμενον έχων οία και ο πρόεδρος δικαιώματα και υποχρεώσεις. Τον αντιπρόεδρον απουσιάζοντα αναπληροί ο Γεν. Γραμματεύς.

20ον ΓΕΝΙΚΟΣ ΓΡΑΜΜΑΤΕΥΣ Α. Ο Γενικός Γραμματεύς εκτελεί την αλληλογραφίαν του Συλλόγου. Β. Έχει εις την κατοχήν του τα βιβλία, έγγραφα και την σφραγίδα. Γ. Συντάσσει και αναγινώσκει εν ταις Συνεδρίαις του Συλλόγου τα πρακτικά, συνυπογράφει μετά του Προέδρου δια το κύρος, τα πρακτικά των Συνελεύσεων, τα χρηματικά εντάλματα, τα διπλώματα των μελών, ευεργετών, και δωρητών, τας προκηρύξεις του Συλλόγου και παν έγγραφον. Δ. Συγκαλεί εντολή του Προέδρου τα μέλη εις γενικήν Συνεδριάσιν. Ε. Κρατεί ίδιον βιβλίον εισερχομένων και εξερχομένων εγγράφων, μητρώου των μελών του Συλλόγου, και κατάλογον των μεγάλων ευεργετών και δωρητών, και αποστέλλει τω Ταμίω κατάλογον των εκλεγομένων μελών άμα τη εκλογή των και των εγγραφομένων συνδρομητών.

21ον ΕΙΔΙΚΟΣ ΓΡΑΜΜΑΤΕΥΣ. Τον Γεν. Γραμματέα κωλυόμενον αναπληροί ο ειδικός.

22ον α. Συντάσσει, αναγινώσκει και συνυπογράφει τα πρακτικά των συνεδριών του Διοικητικού Συμβουλίου. β. Συγκαλεί τη εντολή του Προέδρου τα μέλη του Συμβουλίου εις Συνεδρίασιν. Γ. Αναγινώσκει εν ταις Συνεδριάσει πάντα τα εις το Συμβούλιον υποβαλλόμενα έγγραφα. Δ. Συντάσσει τα διπλώματα των εκλεγομένων μελών και τα εντάλματα πληρωμών. Ε. Βοηθεί εν γένει τον Γεν. Γραμματέα εις την γραφικήν εργασίαν του Συλλόγου.

23ον Ο Ταμίας κρατεί τα λογιστικά βιβλία, βιβλίον Ταμείου, βιβλίον διπλοτύπων αποδείξεων δι ων εισπράττει τα έσοδα του Συλλόγου ήτοι τας συνδρομάς των μελών και συνδρομητών, τας τυχόν δωρεάς ή κληροδοτήματα εγγράφων αυτά εις τα βιβλία. Β. Εκτελεί πάσαν πληρωμήν δυνάμει εντάλματος νομίμως εκδιδομένου και υπογεγραμμένου και λαμβάνει την σχετικήν απόδειξιν πληρωμής. Γ. Οφείλει να υποβάλλη κατά μεν το τέλος εκάστης τριμηνίας εις το Δ. Συμβούλιον κατάστασιν εμφαίνουσαν την διαχείρησιν του Ταμείου, κατά δε το τέλος εκάστου έτους τον γενικόν ισολογισμόν. Δ. Κατά τριμηνίαν αφ' ου γνωστοποιήση προηγουμένως κατά το 9ον άρθρον τα καθυστερούντα την εαυτών συνδρομήν μέλη οφείλει να παραδίδη σημείωσιν των υπολοίπων αυτών εις τον Πρόεδρον. Ε. Οσάκις υπάρξη περίσσευμα υπερβαίνον τας 400 δρχ., υποχρεούται να δηλώση εις το Διοικ. Συμβούλιον όπερ προς ασφάλειαν αυτών αποφασίζει την κατάθεσιν αυτών εις ασφαλές μέρος. Στ. Ευθύνεται προσωρινώς διά τα έν τω Ταμείω ευρισκόμενα χρήματα και διορίζει υπ' ιδίαν ευθύνην εισπράκτορα εκτελούντα τα χρέη κλητήρος. Ζ. Τον ταμίαν προσωρινώς απουσιάζοντα ή κωλυόμενον, αναπληροί εν μέλος του Διοικητικού συμβουλίου, διοριζόμενον υπό του ιδίου και τη ιδία αυτού ευθύνη.

24ον Το Διοικ. Συμβούλιον δικαιούται οσάκις νομίζει τούτο αναγκαίον να προβή εις εξέλεγξιν της διαχειρίσεως του Ταμείου και της περιουσίας του Συλλόγου. Υποχρεούται δε εν τη πρώτη συνελεύσει του Ιανουαρίου να υποβάλη την έκθεσιν αυτής περί της όλης διαχειρίσεως του παρελθόντος έτους.

25ον Ο Σύλλογος συνέρχεται εις τακτικήν συνέλευσιν τακτικώς μεν τετράκις του έτους, εκτάκτως δε όταν το Διοικητικόν Συμβούλιο έχει να ανακοινώση έκτακτον τι εις τα μέλη του Συλλόγου, ή όταν 15 τουλάχιστον των μελών ζητήσωσιν τούτο εγγράφως παρά του Προέδρου. Η πρώτη συνέλευσις λαμβάνει χώραν την πρώτην Κυριακήν του Ιανουαρίου.

26ον Ο Σύλλογος ευρίσκεται εν απαρτία κατά μεν την Συνέλευσιν του Ιανουαρίου παρόντων 20 τουλάχιστον των μελών, κατά δε τας λοιπάς συνελεύσεις παρόντων οσονδήποτε των μελών προσκαλουμένων δι' επιστολής. 27ον Εάν ελλείψει απαρτίας δεν λάβει χώραν η γενική συνέλευσις του Ιανουαρίου, αυτή συγκαλείται εκ νέου εντός του μηνός, οπότε ευρίκεται εν απαρτία οσαδήποτε και αν παρώσι μέλη. 28ον Κατά την Συνέλευσιν του Ιανουαρίου. α) Δίδει το Δ. συμβούλιον λόγον των υπ' αυτού πεπραγμένων δια του Προέδρου, Γεν. Γραμματέως και Ταμίου β) Εκλέγεται το νέον Δ. Συμβούλιον δια μυστικής ψηφοφορίας και δια του αυτού ψηφοδελτίου. 29ον Κατά τας τρεις άλλας γενικάς συνελεύσεις ο Πρόεδρος ανακοινοί τα εκάστοτε αναφερόμενα ζητήματα και ζητεί παρά των μελών την συζήτησιν και ισοψηφίαν των προτάσεων. 30ον Η αποδοχή ή απόρριψις των υποβαλλομένων προτάσεων γίνεται κατά πλειοψηφίαν δια φανεράς ψηφοφορίας, μόνον δε επί προσωπικών ζητημάτων γίνεται δια μυστικής. Εν ισοψηφία βαρύνει η ψήφος του Προέδρου. 31ον Παν ζήτημα αναφερόμενον εν γενική συνελεύσει μη προβλεπόμενον υπό των διατάξεων του παρόντος καταστατικού, λύεται δια ψηφοφορίας των μελών. 32ον Το Διοικητικόν Συμβούλιον ανακηρύσσει μεγάλους ευεργέτας τους από 500 δρχ. και άνω προσενεγκόντας, ευεργέτας τους προσενεγκόντας 200 δραχμάς και άνω και δωρητάς τους άνω των 100 δραχμών. 33ον Τα ονόματα αυτών αναγράφοντα εν ιδίω πίνακι εν τω οικήματι του Συλλόγου και απλύπαιν πάντων των δικαιωμάτων των τακτικών μελών.

34ον Το Διοικ. Συμβούλιον ορίζει επιτροπάς ειδικάς, είτε εκ Συμβούλων, είτε εκ μελών, επί διαφόρων υπηρεσιών ή ζητημάτων.

35ον Ο Σύλλογος εορτάζει την 25ην Μαρτίου ημέραν του Ευαγγελισμού, της απελευθερώσεως της Ελλάδας από του Τουρκικού ζυγού. Τα της εορτής κανονίζει το Διοικ. Συμβόλαιον.

36ον Το Διοικητικόν Συμβούλιο δύναται να διοργανώση και άλλας τελετάς εις ας μετέχουσιν τα μέλη του Συλλόγου.

37ον Ο Σύλλογος τελεί ποδοσφαιρικούς αγώνας μεταξύ των μελών αυτού, συμμετέχει δια των παικτών του εις οιουδήποτε ποδοσφαιρικούς αγώνας Πανελληνίους, ή Διεθνείς προκηρύσσει τοιούτους και προσκαλεί οποιασδήποτε ποδοσφαιρικάς ομάδας ήθελεν αποφασίση το Διοικητικόν Συμβούλιον. Οι αθληταί εν τοι αγώσι φέρουσιν στολήν κανονιζομένην υπό του Διοικητικού Συμβουλίου.

38ον Τα ονόματα των εν τοις διαφόροις αγώσι νικητών της ομάδας εκτίθενται εις το οίκημα του Συλλόγου.

39ον Εις τους νικητάς παίκτας της ομάδας απονέμονται διπλώματα.

40ον Ο Σύλλογος έχει ιδίαν σφραγίδα, φέρουσαν κυκλοτερώς τας λέξεις "Ποδοσφαιρικός Σύλλογος ο ΑΡΗΣ Θεσσαλονίκης" εντός δε το σήμα του Συλλόγου.

41ον Ο Σύλλογος έχει ίδιον σήμα.

42ον Ο Σύλλογος διαλύεται αποφάσει της γενικής Συνελεύσεως παρόντων κατ' αυτήν του ½ των μελών του Συλλόγου και κατά πλειοψηφίαν των ? των κατά την συνέλευσιν παρόντων μελών, οπότε εκλέγεται πενταμελής επιτροπή προς εκαθάρισιν της περιουσίας του Συλλόγου ήτις θα περιέρχηται εις τον Σύνδεσμον των Ελληνικών Αθλητικών Γυμναστικών Σωματείων, τούτου δε μη υπάρχοντος θα διατίθεται αύτη πάντως υπέρ σκοπού αθλητικού ή γυμναστικού.

43ον Το παρόν Κατασταστικόν εξ άρθρων 43ων ψηφισθέν εν τη γενική συνελεύσει της 10ης Μαΐου 1915 εκτίθεται αμέσως εν ισχύι, δύναται δε να αναθεωρηθή μόνον τη γενική συνελεύσει, αν απαιτήσωσιν τούτο τα 2/3 των μελών ή θεωρήση τούτο αναγκαίον το Διοικητικόν Συμβούλιον.

Σε ένα καφενείο της περιοχής του Βότση, στις 25 Μαρτίου 1914, μια συντροφιά που την αποτελούσαν 22 άνθρωποι, πήρε τη μεγάλη απόφαση της ίδρυσης του συλλόγου. Αλλά το πρόβλημα βρισκόταν στο όνομα που θα του έδιναν. Οι δημιουργοί του νέου συλλόγου αποφάσισαν να του δώσουν ένα όνομα θεϊκό, γεμάτο επιβλητικότητα και μεγαλοπρέπεια, που να εμπνέει σεβασμό και φόβο. Με αυτές τις αρχές ξεκίνησε ο ΑΡΗΣ και γρήγορα έγινε ο κυρίαρχος του ποδοσφαίρου της Θεσσαλονίκης αλλά και ένας από τους ισχυρότερους στην Ελλάδα. Η υλοποίηση της ιδέας ήρθε πέντε μήνες αργότερα τον Αύγουστο του 1914. Η ομάδα κέρδισε συμπάθειες μεταξύ των Θεσσαλονικέων που έβλεπαν στον ΑΡΗ τη δύναμη και την ευκαιρία αξιοποίησης της αθλητικής ιδέας αλλά και ένα ισχυρό και υγιές σωματείο, που θα ήταν σε θέση να μεταφέρει σε όλη την Ελλάδα το όνομα του ΑΡΗ, της Θεσσαλονίκης και του μεγάλου συλλόγου.

Ο ΑΡΗΣ δεν έπαψε ποτέ να είναι ο βασιλιάς της Βόρειας Ελλάδας. Επιβλητικός και δυνατός. Με άλλα λόγια, πραγματικός Ολύμπιος Θεός του Ελληνικού ποδοσφαίρου, του οποίου ο ναός (γήπεδο Χαριλάου), χωρά άνω των 20.000 πιστών.

Έμβλημα του συλλόγου ο αναπαυόμενος Θεός του πολέμου, πάντα έτοιμος να δώσει τις μάχες του αν χρειαστεί.

Χρώματά του το κίτρινο και το μαύρο, για να θυμίζει σε όλους το Βυζάντιο, αφού η Θεσσαλονίκη ήταν πάντοτε η δεύτερη πολιτεία της Αυτοκρατορίας.

Ο ΑΡΗΣ στις 25 Μαρτίου του 1914 δήλωσε για πρώτη φορά παρών στα ποδοσφαιρικά δρώμενα της χώρας μας και από τότε έμελλε να καθιερωθεί στη συνείδηση των φιλάθλων της χώρας ως μια από τις μεγαλύτερες και ιστορικότερες ομάδες.

Την 25η Μαρτίου 1914 είχαν επιλέξει οι ιδρυτές του ΑΡΗ, για να δουν το όνειρό τους να γίνεται πραγματικότητα. Μια μέρα τόσο ξεχωριστή για την Ορθοδοξία και τον Ελληνισμό, ήταν αυτή που έδωσε έμπνευση σε κάποιους θαρραλέους και οραματιστές νέους της πρόσφατα απελευθερωμένης Θεσσαλονίκης, για να κάνουν τη δική τους προσωπική «επανάσταση». Μια ομάδα που θα πρωταγωνιστεί και θα κερδίζει, όπως ήταν η δική τους νοοτροπία, σε μια ηλικία που «το αίμα έβραζε στις φλέβες τους».

Η εκλεκτή ιδρυτική παρέα, στο καφενείο του Βότση, έδωσε στο όραμα της, όνομα αντάξιο της δικής της ιδεολογίας.

Και εγένετο ο ΑΡΗΣ! Βγαλμένο από την αρχαία ελληνική μυθολογία και το θεό των μαχών και του πολέμου, το όνομα της καινούριας ομάδας, που μόλις ξεκινούσε την πορεία της.

Η σπίθα των νεαρών ιδρυτών έγινε φωτιά και η φωτιά, πυρκαγιά! Ο ΑΡΗΣ έγινε ένας σύλλογος που έμελλε να γράψει τη δική του ξεχωριστή ιστορία. ένας σύλλογος που λάτρεψαν χιλιάδες κόσμου και έκαναν τον ΑΡΗ κάτι παραπάνω από μια συλλογική προτίμηση.

Η Ιστορία του Συλλόγου: Το Ιστορικό Ίδρυσης του ΑΡΗ

Eν αρχή ην η ιδέα. Θεός στη διαδοχή ενός ημίθεου στην τότε Θεσσαλονίκη που υπήρχε μόνο ο ηρακλής, ο οποίος είχε ιδρυθεί επί τουρκοκρατίας. Έτσι εξηγείται γιατί ονομάστηκε ΑΡΗΣ ο Σύλλογος που γεννήθηκε την σημαδιακή ημερομηνία της 25ης Μαρτίου 1914 στη Θεσσαλονίκη, λίγο μετά την απελευθέρωση, τότε που υπήρχε η ανάγκη για κάτι νέο και αγνό που να έχει γεννηθεί ελεύθερο και ασυμβίβαστο για να εκφράζει τον λαό της πόλης. Πολεμοχαρές το όνομα, μπαρουτοκαπνισμένη η ατμόσφαιρα του περιβάλλοντος στα πρώτα βήματα του νηπίου. Να γιατί το πνεύμα των Αρειανών είναι συνυφασμένο με την μαχητικότητα και τη διαρκή επιδίωξη της νίκης και του πρώτου. Όταν η Θεσσαλονίκη ελευθερώθηκε, το διογκούμενο κύμα των ζωντανών νέων που ήθελαν την άθληση, ο άνεμος της ελευθερίας και η εξάπλωση του ποδοσφαίρου, δημιουργούσαν ροπές με μαζικότητα και μεγάλη ένταση. Και το 1914 μια επίλεκτη ομάδα διοικητικών παραγόντων, πήραν τη μεγάλη απόφαση. Να ιδρύσουν ένα νέο σύλλογο που θα ικανοποιούσε τις νεανικές ανησυχίες τους και θα εκπλήρωνε τις μεγάλες φιλοδοξίες τους. Ένα σύλλογο που θα γινόταν ο πρώτος ανάμεσα στους πρώτους. Τολμηρή η σκέψη, αξιοθαύμαστη η αυτοπεποίθηση και αισιοδοξία, συστατικά που τα κληροδότησαν στους διαδόχους τους, ώστε ο ΑΡΗΣ από την πρώτη μέρα που είδε το φως μέχρι και σήμερα να είναι ένας μεγάλος πρωταγωνιστής στον πανελλήνιο χώρο και μερικές φορές, τις πιο σημαντικές της ιστορίας του, ο αδιαφιλονίκητα πρώτος. Η Αγία Τριάδα, που έφτανε μέχρι τη θάλασσα και είχε στην πλάτη της το Παπάφη, ήταν μια μεγάλη, η πιο μεγάλη ίσως, αστική γειτονιά της Θεσσαλονίκη. Και όλοι την ξέρουν σαν επικράτεια, στέκι και σπίτι του ΑΡΕΩΣ. Και όμως ο ένδοξος σύλλογος δεν είδε το φως της ζωής του εκεί. Για τους Θεσσαλονικείς της εποχής καρδιά της πόλης ήταν η Καμάρα. Εκεί όπου βασίλευε το πνεύμα της μακαριότητας, εκεί οι ανήσυχοι πρωτοπόροι θέλησαν να στήσουν την έδρα τους. Για τους Θεσσαλονικείς η Καμάρα ήταν ο ομφαλός της γης. Αλλά υπήρχε και ένας άλλος λόγος. Εκεί ήταν το κέντρο των «αντιπάλων» και χρειαζόταν μια πρόκληση προς αυτούς. Οι νέοι είναι πάντα νέοι.

Τώρα έπρεπε, μετά τον τόπο και το όνομα, να διαλεχτούν τα χρώματα. Και οι νέοι δεν ξέχασαν ότι μετά τη βασιλεύουσα η Θεσσαλονίκη ήταν πάντοτε η δεύτερη πολιτεία του Βυζαντίου. Και τα χρώματα που ήταν στα εμβλήματα της διαλέχτηκαν για τον ΑΡΗ. Το κίτρινο και το μαύρο. Αν όμως στην Καμάρα βρέθηκε ένα δωματιάκι, για την πρώτη στέγαση, έμενε το μεγάλο πρόβλημα, ένα πρόβλημα που βασάνισε χρόνια τον ΑΡΗ. Το πρόβλημα του γηπέδου. Στου Χιρς υπήρχε ένα γήπεδο την Αλιάνς. Οι Αρειανοί κατάφεραν να αποκτήσουν δικαιώματα χρήσης. Η λύση ήταν πρόχειρη και μέσα στα χαλάσματα της καμένης Θεσσαλονίκης και τους συμμαχικούς στρατώνες οι Αρειανοί αναζητούσαν διαρκώς νέους χώρους, καλύτερους, που θα μπορούσαν να γίνουν και δικοί τους. Έτσι μετακόμισαν στο συνοικισμό Δόξας και αργότερα στον ανοιχτό χώρο Τράνσβααλ, εκεί που είναι σήμερα η συνοικία του Αγίου Φανουρίου. Η μικρή ομάδα άρχισε να διογκώνεται. Και όσοι στην αρχή την πήραν αψήφιστα, μπήκαν γρήγορα σε σκέψεις. Στον πρώτο αγώνα που έγινε με τον Ηρακλή ο ΑΡΗΣ νίκησε με ένα γκολ του Σαλούστο που ήταν παράλληλα και παίκτης, όπως όλοι σχεδόν οι ιδρυτές. Και ο ΑΡΗΣ μεγάλωνε. Μεγάλωνε και ο αριθμός των οπαδών του, μεγάλωναν και οι επιδιώξεις του. Επίσημη δραστηριότητα φυσικά δεν μπορούσε να υπάρχει στα χρόνια εκείνα που όλοι φορούσαν το χακί, τα χρόνια των ατέλειωτων πολέμων. Δεν υπήρχαν πρωταθλήματα, δεν υπήρχαν γενικά αγώνες. Υπήρχε όμως η ζωή του συλλόγου που τραβούσε το δρόμο της και που περίμενε την επιστροφή της ζωής στους κανονικούς ρυθμούς για να δράσει. Το 1919 και το 1921 γίνονται δύο σημαντικά βήματα. Μεταξύ των οδών Παπάφη και Λεωφόρο Στρατού υπήρχε ο σύλλογος Αστραπή. Πιο ζωηρός της παίκτης ήταν ο Κώστας Βικελίδης. Μια μέρα παίρνει την ομάδα στην πλάτη του και την κουβαλά στον ΑΡΗ. Όχι πολύ μακριά στην οδό Κιλκισίου, έδρευε μια άλλη ομάδα. Ο Κεραυνός με γραμματέα τον Σταύρο Ζώκο, που ενσωματώνεται στον ΑΡΗ. Μ' αυτό τον τρόπο οι Αρειανοί γίνονται κυρίαρχοι σε μια περιοχή που αρχίζει από το Σώμα Στρατού και τελειώνει στην 25η Μαρτίου, από τη σημερινή Παπαναστασίου μέχρι τη θάλασσα. Αυτός είναι ο λόγος που όλοι συνδέουν τόσο πολύ τον ΑΡΗ με την Αγία Τριάδα, που ήταν το επίκεντρο αυτής της περιοχής. Αυτονόητο είναι ότι οι πιο μαχητικοί Αρειανοί είχαν τριπλή ιδιότητα. Ήταν ποδοσφαιριστές, μέλη και διοικούντες και τα προβλήματα τα οικονομικά τα έλυναν βάζοντας το χέρι στην τσέπη τους. Αλλά η αίγλη άρχισε να φέρνει οπαδούς και αυτοί να προσφέρουν τη βοήθειά τους. Ιστορικά θα μείνουν τα πρώτα στέκια που χρησιμοποιήθηκαν για αποδυτήρια και γραφεία. Δύο συνεχόμενα πλινθόκτιστα δωμάτια στη Δόξα ήταν τα πρώτα. Αργότερα στου Χιρς, πίσω από τη Βίλα Ίντα. Κατόπιν πίσω από το ιταλικό μονοπώλιο γίνεται ο διαμοιρασμός μιας άνετης κατοικίας με Άγγλους στρατιώτες και τη σοσιαλιστική νεολαία. Τέλος, το σπίτι του Κυδωνάκη στην οδό Μισραχή (Φλέμινγκ). Μ' αυτή την υποδομή και μ' αυτό το πνεύμα της μάχης, της περηφάνιας και του πιστεύω στην ανωτερότητα ο ΑΡΗΣ άρχισε τη δεύτερη φάση της ζωής του, αμέσως μετά τη μικρασιατική καταστροφή, με μια νέα μάζα οπαδών, τους Σμυρνιούς που κατά ένα περίεργο τρόπο, τον διάλεξαν για είδωλό τους.

Έτσι, λοιπόν, βρέθηκε ο ΑΡΗΣ πανέτοιμος στις παραμονές του πρώτου επίσημου πρωταθλήματος Θεσσαλονίκης. Και φυσικά το κατέκτησε. Όπως κατέκτησε και το πρώτο πανελλήνιο πρωτάθλημα που έγινε πέντε χρόνια αργότερα. Και ανεβαίνοντας τα σκαλιά των επιτυχιών, βαφτίστηκε απ' όλους τους Έλληνες «κίτρινη θύελλα» το 1932. Χρονιά που πέτυχε ένα θρίαμβο ανεπανάληπτο για ελληνική ομάδα. Ουσιαστικά η τριετία 1930 - 1933 ήταν η ανάδοχος. Με την ακτινοβολία όχι απλώς του μεγάλου, αλλά και του αναμφισβήτητα πρώτου, ο ΑΡΗΣ, διογκώνεται και αγκαλιάζει όλες τις εκδηλώσεις του αθλητισμού. Φέρνει στη Θεσσαλονίκη τα πανελλήνια πρωταθλήματα πόλο και μπάσκετ, ενώ στο στίβο δημιουργεί πρωταθλητές σαν τον Νούκα, τον Λεονταρίδη, τον Ματθαίου, τον Νάσιουτζικ, τον Παπαβασιλείου και άλλους. Γι' αυτό η ιστορία του δεν είναι άλλη μια επάλληλη τοποθέτηση χρονολογιών. Είναι η εκμυστήρευση μιας ζωής που λάμπει, ενός θαύματος που το κατόρθωσαν ως αθλητές, ως παράγοντες, ως οπαδοί και φίλοι, άνθρωποι που είχαν ένα κοινό πιστεύω. Τον κιτρινόμαυρο θεό του πολέμου. Και αυτή η πίστη είναι που τον κράτησε όρθιο και όταν ήρθαν μέρες χαλεπές, και όταν μερικές φορές τα διοικητικά ηνία δεν κρατήθηκαν από χέρια τόσο στιβαρά όσο έπρεπε. Και ένας τομέας στον οποίο ο σύλλογος αδικήθηκε αλλά και στον οποίο έγιναν λάθη, είναι του γηπέδου του. Πολλές χρονιές άστεγος, όταν έχασε το γήπεδο της Λεωφόρου Στρατού, στο οποίο είχε εγκατασταθεί από το 1926 μέχρι το 1939, κατόρθωσε να επιβιώσει παρ' όλο που αγωνιζόταν - και όταν θεωρητικά ήταν γηπεδούχος - σε ξένα γήπεδα.

Ο ΑΡΗΣ έκλεισε 90 χρόνια ζωής (και συνεχίζει), για την οποία οι οπαδοί του πρέπει να είναι περήφανοι. Και δεν θα πρέπει να ξεχνούν ποτέ ότι είναι οι συνεχιστές της δράσης μιας χούφτας ανθρώπων που οραματίστηκαν ένα μεγάλο ΑΡΗ και τον έφτιαξαν. Ότι δεν πρέπει ποτέ να φανούν υποδεέστεροι των πρώτων. Η διαδοχή είναι ένας νόμος της φύσης. Η καλή διαδοχή είναι ο νόμος της επιβίωσης. Και ο ΑΡΗΣ δεν θα πρέπει να ζει απλώς μόνο. Πρέπει να ζει και να βασιλεύει. Ας μην το ξεχνούν ποτέ και ας είναι περήφανοι που είναι Αρειανοί...

## [Επεξεργασία] Ποδόσφαιρο

Ιστορία

Το τμήμα του ποδοσφαίρου ήταν το πρώτο του συλλόγου και ιδρύθηκε το 1914 αλλά ο Α΄ παγκόσμιος πόλεμος και η μικρασιατική καταστροφή επέτρεψαν στον Άρη να παίξει μόλις το Μάρτιο του 1923 το πρώτο επίσημο αγώνα απέναντι στον Μέγα Αλέξανδρο σε ένα αγώνα που διεκόπη ενώ ο Άρης κέρδιζε με 5-0.

Ο Άρης τελικά κατέκτησε το 1ο πρωτάθλημα Θεσσαλονίκης του 1923 όπως και το 2ο το 1924. Η ίδρυση του Π.Α.Ο.Κ. το 1926 έφερε και την πρώτη κόντρα για τα χρώματα αφού και ο νέος σύλλογος χρησιμοποίησε αρχικά τα κιτρινόμαυρα που λύθηκε με την διεξαγωγή ενός αγώνα με τελικό νικητή τον Άρη (5-2 στις 9/8/1925) αναγκάζοντας τον να αλλάξει το κίτρινο με το λευκό.

Ο Άρης μέχρι την ίδρυση της Εθνικής κατηγορίας το 1959 κατέκτησε συνολικά 14 πρωταθλήματα Θεσσαλονίκης και 4 πρωταθλήματα Βορείου Ελλάδος ενώ κατέκτησε και 3 πρωταθλήματα Ελλάδος νικώντας τους αντίστοιχους πρωταθλητές Αθηνών και Πειραιώς.

Στο ίδιο διάστημα είχε και 4 παρουσίες σε τελικούς Ελλάδος χωρίς όμως να καταφέρει να νικήσει κανένα.

### [Επεξεργασία] Τίτλοι

- 3 ΠΡΩΤΑΘΛΗΜΑΤΑ ΕΛΛΑΔΟΣ: 1928, 1932, 1946

- 1 ΚΥΠΕΛΛΟ ΕΛΛΑΔΟΣ : 1970

### [Επεξεργασία] Ποδοσφαιριστές που Φόρεσαν τη Φανέλλα του Άρη

- Νίκος Αγγελάκης
- Αλέκος Αλεξιάδης
- Γιάννης Βένος
- Κλεάνθης Βικελίδης
- Τραϊανός Δέλλας
- Βασίλης Δημητριάδης
- Κώστας Δράμπης
- Γιώργος Ζήνδρος
- Λεωνίδας Καμπάνταης
- Ντίνος Κούης
- Σάββας Κωφίδης
- Τάκης Λουκανίδης
- Δημήτρης Μαυρογενίδης
- Ντίνος Μπαλλής

- Θόδωρος Πάλλας
- Αλκέτας Παναγούλιας
- Γιώργος Παντζιαράς
- Πέτρος Πασσαλής
- Αντώνης Σαπουντζής
- Γιώργος Σεμερτζίδης
- Νίκος Τσιαντάκης
- Γιώργος Φοιρός|
- Κώστας Φραντσέσκος
- Άγγελος Χαριστέας
- Νίκος Χριστίδης
- Ismail Ba
- Daniel Batista
- Salaheddine Bassir

- Zoel Epale
- Said Chiba
- Njogu Demba-Nyrén
- Igor Gluscevic
- Ronaldo Guiaro
- Sador Guidar
- Ilija Ivic
- Talal El Karkouri
- Nagoli Kennedy
- Richard Knopper
- Zoran Loncar
- Ljubisa Milojevic
- Nasief Morris
- Nicola Nikic

- Ivan Silva Santos
- Ole Scoboe
- Oleg Veretennikov

## [Επεξεργασία] Σεζόν 2007-08 Roster ομάδας

Siston Felipe Koke Calvo Garcia
Νεμπεγλέρας
Ronaldo
Aurelio
Χαλκιάς
Neto
Παπαδόπουλος
ΠΑΕ Άρης Θεσσαλονίκης. Πιθανή 11άδα της σεζόν 07/08. [με κόκκινο οι νέες μεταγραφές]

Τερματοφύλακες
1 | Κώστας Χαλκιάς
42 | Marian Kelemen
31 | Δημήτρης Καρατζιοβαλής
38 | Κυριάκος Στρατηλάτης
Επιθετικοί
9 | Anderson
10 | Koke
14 | Felipe
19 | Θανάσης Παπάζογλου
27 | David Eto'o
29 | Γιώργος Γκουγκουλιάς
?? | Sito Riera

Αμυντικοί
2 | Neto
3 | Ευθύμης Κουλουχέρης
4 | Αβραάμ Παπαδόπουλος
5 | Ronaldo
13 | Θόδωρος Παπαδόπουλος
15 | Νίκος Καράμπελας
22 | Marco Aurélio
23 | Γιώργος Κολτσίδας
32 | Kristi Vangjeli
55 | Σπύρος Γόγολος
Προπονητής
| Juan Carlos Oliva

Μέσοι
6 | Κώστας Νεμπεγλέρας
7 | Toni Calvo
8 | Nacho Garcia
11 | Siston
16 | Jonan
20 | Javito
25 | Sierra
28 | Θανάσης Πρίττας
?? | Limberg Gutierrez
77 | Τάσος Κυριάκος

## [Επεξεργασία] Μεταγραφές Ομάδας 2007/2008

Ήρθαν:

- Ronaldo Guiaro Ελεύθερη Μεταγραφή
- Anderson Costa Από Dinamo Zagreb
- Darcy Dolce Neto Από Santos FC
- Diogo Rodrigues Siston Από C.D. Santa Clara
- Marco Aurélio Από União São João
- Θανάσης Πρίττας Από Ηρακλή
- Antonio Calvo Arandes Από FC Barcelona B
- Felipe Sanchón Huerta Από L´Hospitalet
- Lorenzo Riera Ortega Από FC Barcelona B
- Pablo Sierra Από Geida
- David Eto'o Fils Από FC Metalurh Donetsk
- Marian Kelemen Από UD Vecindario
- Limberg Gutierrez "El Bomba" Από Blouming da Santa Cruz

Έφυγαν:

- Paulo Sérgio Da Costa Σε Άρης Λεμεσσού
- Tinga Σε ΑΠΟΠ Κυνήρας
- Alexandre Negri Σε ΑΠΟΠ Κυνήρας
- Tuta Σε ΑΠΟΠ Κυνήρας
- Rogerio Nascimento Belem Σε ΑΠΟΠ Κυνήρας
- Carlos Eduardo Ferrari Ελεύθερος
- Πέτρος Πασσαλής Ελεύθερος
- José Luis Reyes Verdejo Σε Ατρόμητος Αθ.
- Adrián Jimeno Pineda Ελεύθερος
- Pablo Coira Ελεύθερος
- Aarón Escudero Yuste Ελεύθερος
- Alex Pérez Σε Albacete
- Rubén Palazuelos Σε Hearts FC

## [Επεξεργασία] Καλαθοσφαίριση

Άρης Κ.Α.Ε.

Ιστορία

Το θρυλικό τμήμα καλαθοσφαίρισης του συλλόγου ιδρύθηκε το 1922 αλλά μόλις το Νοέμβριο του 1925 έπαιξε τον πρώτο επίσημο αγώνα της ιστορίας του (νίκησε 18-12 την Χ.Α.Ν.Θ.) και στέφθηκε πρωταθλητής Θεσσαλονίκης το 1926, 1927, 1928, 1929 και 1930 όπου κατέκτησε και το πρωτάθλημα Ελλάδος.

Ακολούθησε μία μακρά περίοδο ανομβρίας με τον Άρη να επανέρχεται το 1958 κατακτώντας το πρωτάθλημα Θεσσαλονίκης. Έκτοτε ο Άρης ακολουθεί μια σταθερή πορεία με δεύτερες, τρίτες και τέταρτες θέσεις στο Εθνικό πλέον πρωτάθλημα μέχρι το 1979.

Τότε αρχίζει η μεγάλη εκτόξευση με την κατάκτηση του πρωταθλήματος και ακολουθούν στα επόμενα 14 χρόνια οι κατακτήσεις 9 πρωταθλημάτων, 6 κυπέλλων, 1 Ευρωπαϊκού κυπέλλου και η παρουσία σε 3 final-four πρωταθλήματος Ευρώπης αλλά κυρίως η παγκόσμια αναγνώριση της ομάδος των Γκάλη, Ιωαννίδη και Γιαννάκη που προκαλούσε ντελίριο ενθουσιασμού όπου και αν εμφανιζόταν.

Στα χρόνια που ακολούθησαν η ομάδα κατέκτησε αθόρυβα άλλους 4 τίτλους (2 κύπελλα Ελλάδος, 1 κύπελλο Ευρώπης Korac και 1 πρωτάθλημα Ευρώπης FIBA) φτάνοντας στους 21 τίτλους και βαραίνοντας την φανέλα του Άρη και με το δεύτερο αστέρι.

### [Επεξεργασία] Τίτλοι

- 1 ΚΥΠΕΛΛΟ ΕΥΡΩΠΗΣ FIBA: 2003

- 1 ΚΥΠΕΛΛΟ ΚΥΠΕΛΛΟΥΧΩΝ ΕΥΡΩΠΗΣ: 1993

- 1 ΚΥΠΕΛΛΟ ΚΟΡΑΤΣ: 1997

- 10 ΠΡΩΤΑΘΛΗΜΑΤΑ ΕΛΛΑΔΟΣ: 1930, 1979, 1983, 1985, 1986, 1987, 1988, 1989, 1990, 1991

- 8 ΚΥΠΕΛΛΑ ΕΛΛΑΔΟΣ: 1985, 1987, 1988, 1989, 1990, 1992,1998, 2004

- 5 ΝΤΑΜΠΛ: 1985, 1987, 1988, 1989, 1990

Φάιναλ Φορ

- 1988 Γάνδη
- 1989 Μόναχο, τρίτη θέση
- 1990 Σαραγόσα

## [Επεξεργασία] Καλαθοσφαιριστές που Φόρεσαν την Φανέλλα του Άρη

- Νίκος Γκάλης
- Παναγιώτης Γιαννάκης
- Νίκος Φιλίππου
- Μιχάλης Ρωμανίδης
- Βασίλης Λυπηρίδης
- Χάρης Παπαγεωργίου
- Λευτέρης Σούμποτιτς
- Παναγιώτης Λιαδέλης
- Γιώργος Σιγάλας
- Μιχάλης Μισούνοφ
- Ντίνος Αγγελίδης
- Γιάννης Σιούτης
- Σοφοκλής Σχορτσιανίτης
- Γιώργος Καλαϊτζής
- Σπύρος Παντελιάδης

- Ρόι Τάρπλεϊ
- Μάικλ Τζόουνς
- Τζέι Τζέι Αντερσον
- Έντγκαρ Τζόουνς
- Τσαρλς Σάκλεφορντ
- Γουίλι Σόλομον
- Ράιαν Στακ
- Γκρεγκ Γουίλτζερ
- Στόγιαν Βράνκοβιτς
- Ζάρκο Πάσπαλι
- Μίροσλαβ Πετσάρσκι
- Χοσέ Πικουλίν Ορτίθ
- Hanno Aleksanteri Mottola
- Torgeir Bryn
- Rob Renfroe

Οι Προπονητές των επιτυχιών

- Γιάννης Ιωαννίδης
- Σβι Σερφ
- Λευτέρης Σούμποτιτς
- Βαγγέλης Αλεξανδρής

## [Επεξεργασία] Σύνθεση ομάδας μπάσκετ

Νούμερο | Αθλητής | Θέση | Ύψος
4 | Terrel Castle | PG | 1.88
5 | Γιώργος Σιγάλας | SF | 2.01
7 | Simonas Serapinas | SG | 1.98
8 | Alex Scales | SG | 2.00
9 | Γιώργος Καλαϊτζής | PG | 1.96
10 | Σάββας Ιλιάδης | SG | 1.96
11 | Mike Wilkinson | PF | 2.05
12 | Kevin Fletcher | PF | 2.06
13 | Panagiotis Karavanas | C | 2.10
14 | Jeremiah Massey | PF | 2.02
15 | Γιάννης Γιαννούλης | C | 2.06
16 | Δημήτρης Τσαλδάρης | SF | 1.96
17 | Σπύρος Παντελιάδης | PG | 1.94
20 | Mahmoud Abdul-Rauf | SG | 1.88
Coach | Andrea Mazzon | Co

## [Επεξεργασία] Άλλα Αθλήματα

Ο Άρης καλλιέργησε όλα σχεδόν τα αθλήματα με πολλές επιτυχίες.

Διαδοχικά ιδρύθηκαν τμήματα:

- Πετοσφαίρισης,
- Υδατοσφαίρισης,
- Χειροσφαίρισης,
- Χόκεϊ επί πάγου
- Μπέισμπώλ,
- Κολύμβησης,
- Στίβου,
- Πάλης,
- Πυγμαχίας,
- Άρσης βαρών και
- Τζούντο.

### [Επεξεργασία] Τίτλοι

Οι επιτυχίες των άλλων αθλημάτων είναι οι εξής:

- ΠΕΤΟΣΦΑΙΡΙΣΗ

- 1 ΠΡΩΤΑΘΛΗΜΑ ΕΛΛΑΔΟΣ: 1997

- 1 SUPERCUP ΕΛΛΑΔΟΣ: 1997

- ΥΔΑΤΟΣΦΑΙΡΙΣΗ

- 4 ΠΡΩΤΑΘΛΗΜΑΤΑ ΕΛΛΑΔΟΣ : 1928,1929,1930,1932.

- ΧΟΚΕΪ ΕΠΙ ΠΑΓΟΥ

- 4 ΠΡΩΤΑΘΛΗΜΑΤΑ ΕΛΛΑΔΟΣ: 1989,1990,1991,1992.

- ΑΡΣΗ ΒΑΡΩΝ

- 2 ΠΑΝΕΛΛΗΝΙΑ ΠΡΩΤΑΘΛΗΜΑΤΑ ΕΛΛΑΔΑΣ ΓΥΝΑΙΚΩΝ: 1994,1995.

## [Επεξεργασία] Δείτε επίσης

- ΆΡΗΣ Αθλητικός Σύλλογος
- ΑΡΗΣ Π.Α.Ε.
- ΑΡΗΣ Κ.Α.Ε.
- ΑΡΗΣ Baseball
- ΑΡΗΣ Βόλεϊ Γυναικών
- Γήπεδο Χαριλάου "Κλεάνθης Βικελίδης"
- Αλεξάνδρειο Μέλαθρο
- BASKET ARIS Unofficial fan site dedicated to B.C. ARIS
- Δικτυακός τόπος emperor.gr
- Δικτυακός τόπος του συνδέσμου "Ιερολοχίτες"
- Δικτυακός τόπος του συνδέσμου "Super3"
- "ΑΡΗΣ Logo" -29 Τίτλοι

Ομάδες Α΄Εθνικής - Σουπερλίγκα 2007-2008

ΑΕΚ | Απόλλων Καλαμαριάς | Άρης | Αστέρας Τρίπολης | Ατρόμητος Αθηνών | Βέροια | Εργοτέλης | Ηρακλής | Λεβαδειακός | Λάρισα | SKODA Ξάνθη | Ολυμπιακός | ΟΦΗ | Παναθηναϊκός | Πανιώνιος | ΠΑΟΚ

Ομάδες Α΄1 ΕΣΑΚΕ 2007-2008

ΑΕΚ | Άρης | Αιγάλεω | Κολοσσός | Α.Ε. Λάρισα | Μαρούσι | Ολύμπια Λάρισας | Ολυμπιάδα Πατρών | Ολυμπιακός | Παναθηναϊκός | Πανελλήνιος | Πανιώνιος | Σπόρτιγκ | ΠΑΟΚ

Ανακτήθηκε από "http://el.wikipedia.org../../../%CE%B1/2E/%CF%83/%CE%91.%CE%A3._%CE%86%CF%81%CE%B7%CF%82_6e0b.html"

Κατηγορίες: Επιμέλεια Βικιπαίδειας | Αθλητικοί σύλλογοι Θεσσαλονίκης | Αθλητικοί σύλλογοι Α΄ Εθνικής | Ιδρύσεις αθλητικών συλλόγων το 1914 | Ποδοσφαιριστές Άρη

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Français
- Hrvatski
- Nederlands
- Polski
- Svenska